1ο Διεθνές Φεστιβάλ Λογοτεχνίας της Αθήνας
2026-03-29 14:00 - 21:30 (Europe/Athens) | Τεχνόπολη Δήμου Αθηναίων, Πειραιώς 100 και Βουτάδων, Αθήνα, Αττική, 11854, Greece
1ο Διεθνές Φεστιβάλ Λογοτεχνίας της Αθήνας
Ταυτότητες, έμφυλη βία, σχέση πολιτικής και γραφής, το μέλλον της ανάγνωσης: το AILF έρχεται στις 27–29 Μαρτίου στην Τεχνόπολη και ξεδιπλώνει ένα πολυεπίπεδο πρόγραμμα συζητήσεων, με τη συμμετοχή κορυφαίων διεθνών και Ελλήνων συγγραφέων, δημοσιογράφων, κριτικών και δημιουργών.
27–29 Μαρτίου 2026 | Τεχνόπολη Δήμου Αθηναίων
Είσοδος ελεύθερη
Με ένα πλούσιο πρόγραμμα συζητήσεων, εστιασμένο στα σημαντικά ζητήματα του καιρού μας, το 1ο Διεθνές Φεστιβάλ Λογοτεχνίας της Αθήνας (Athens International Literature Festival – AILF) παρουσιάζει τον βασικό κορμό της πρώτης του διοργάνωσης που θα πραγματοποιηθεί στις 27–29 Μαρτίου 2026 στην Τεχνόπολη Δήμου Αθηναίων, με ελεύθερη είσοδο. Για τρεις ημέρες, η Αθήνα γίνεται σημείο συνάντησης κορυφαίων συγγραφέων, δημοσιογράφων, ακτιβιστών, ακαδημαϊκών, ανθρώπων της τέχνης και των γραμμάτων και ανήσυχων αναγνωστών από την Ελλάδα και το εξωτερικό, σε έναν ανοιχτό χώρο διαλόγου και έμπνευσης.
Πατήστε ΕΔΩ για να δείτε το πλήρες πρόγραμμα
Συζητήσεις
Κυριακή 29.03.2026
14:00 Χίλιες εικόνες, χίλιες λέξεις | Νίκος Παναγιωτόπουλος, Κάλλια Παπαδάκη, Παναγιώτης Ευαγγελίδης, Γιάννης Οικονομίδης | Αεριοφυλάκιο 1 – Αμφιθέατρο «Μιλτιάδης Έβερτ»
14:30 Ιστορίες που αποφεύγουμε να πούμε και οδηγίες για το πώς να τις αφηγηθείτε | Καταρίνα Φόλκμερ, Δανάη Σιώζιου | Δεξαμενές Καθαρισμού
16:00 Πεζογραφία την εποχή της αναταραχής: Ο συγγραφέας ως δημιουργός και ως διασώστης της μνήμης | Πολ Λιντς, Νίκος Μάντης | Αεριοφυλάκιο 1 – Αμφιθέατρο «Μιλτιάδης Έβερτ»
16:30 Άνδρας, Γυναίκα, Άλλο: Έχει η γραφή φύλο; | Ντέιβιντ Σολόι, Σοφία Νικολαΐδου | Δεξαμενές Καθαρισμού
18:30 Όταν όλα γύρω καταρρέουν, πώς πλοηγούμαστε σε δάση σκοτεινά; | Νικόλ Κράους, Λευτέρης Καλοσπύρος | Δεξαμενές Καθαρισμού
19:00 Αποδομώντας τη «λευκή σκέψη» μέσα στο ίδιο το γήπεδό της | Λιλιάν Τυράμ, Ντέμης Νικολαΐδης, Λορέτα Μακόλεϊ. Συντονισμός: Παναγιώτης Μένεγος | Αεριοφυλάκιο 1 – Αμφιθέατρο «Μιλτιάδης Έβερτ»
Book Signings
Παλαιοί Φούρνοι
15:45 – 16:30 Νίκος Παναγιωτόπουλος, Κάλλια Παπαδάκη, Παναγιώτης Ευαγγελίδης
16:15 – 17:00 Καταρίνα Φόλκμερ, Δανάη Σιώζιου
17:45 – 18:30 Πολ Λιντς, Νίκος Μάντης
18:15 – 19:00 Ντέιβιντ Σολόι, Σοφία Νικολαΐδου
20:15 – 21:00 Νικόλ Κράους
20:45 – 21:30 Λιλιάν Τυράμ

Μια Φάλαινα Στη Λίμνη στην Πετρούπολη
2026-03-29 17:00 - 19:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Μικροί Βιβλιοεξερευνητές
Μια Φάλαινα Στη Λίμνη
Την Κυριακή (29/3, 17:00), στο Πνευματικό Κέντρο του Δήμου Πετρούπολης (Μπουμπουλίνας 59 & Αθ. Διάκου) -στο πλαίσιο της δράσης, με τίτλο: «Μικροί Βιβλιοεξερευνητές»- ο Δήμος Πετρούπολης προσκαλεί τα παιδιά, 5 ετών και άνω, στη διαδραστική παρουσίαση του βιβλίου, «Μια φάλαινα στη λίμνη».
Ελάτε να περάσουμε ένα υπέροχο απόγευμα γεμάτο αφήγηση, αυτοσχεδιασμούς και εικαστικά παιχνίδια με τη Μαρίσια Θωμαδάκη και την Μπιάνκα Στρατάκη. Η είσοδος είναι ελεύθερη, θα τηρηθεί σειρά προτεραιότητας.
Μια φάλαινα που, νιώθοντας πως δεν ανήκει εκεί όπου βρίσκεται, αποφασίζει με θάρρος και υπομονή να αναζητήσει το δικό της μέρος στον κόσμο. Ένα μέρος που να χωράει τον αληθινό της εαυτό.
Μια τρυφερή περιπέτεια για την ανακάλυψη του πού πραγματικά νιώθουμε καλά να είμαστε εμείς.

Ώκυ, ο φιλειρηνικός ξιφίας στο Χαλάνδρι
2026-03-29 18:00 - 20:00 | Ίδρυμα Χατζηκώνστα Χαλάνδρι, Λεωφ. Κηφισίας 374, Χαλάνδρι, Αττική, 15233, Greece
Πρόσκληση σε μια ξεχωριστή θεατρική παράσταση στο «σπίτι» μας! Αγαπητά μέλη, φίλοι του Συλλόγου και συμπολίτες μας. Με μεγάλη μας χαρά στηρίζουμε και σας προσκαλούμε σε μια υπέροχη πολιτιστική δράση που θα γεμίσει με παιδικά χαμόγελα το θέατρο του Ιδρύματος Χατζηκώνστα! Ο Σύλλογος Αργιθεατών Θεσσαλών «Η Εστία», σε συνεργασία με το Ίδρυμά μας και την ομάδα «Θεατρικές Διαδρομές Μαραθώνα», παρουσιάζουν τη θεατρική παράσταση «Ώκυ, ο φιλειρηνικός ξιφίας» της Σωτηρίας Τσέλιου – Παππά, σε σκηνοθεσία Μαριάννας Λαμπίρη.
Πρόκειται για μια συγκινητική, αλληγορική ιστορία με πρωταγωνιστές τα πλάσματα του βυθού. Ένα έργο που μιλάει κατευθείαν στην ψυχή μικρών και μεγάλων, υπενθυμίζοντάς μας ότι με τη δύναμη της οικογένειας, της φιλίας και της αγάπης, μπορούμε να νικήσουμε κάθε φόβο και να βγούμε νικητές απέναντι σε κάθε εχθρό.
Με αφορμή αυτό το όμορφο γεγονός, μας δίνεται η πιο γλυκιά ευκαιρία: για εμάς τους αποφοίτους είναι μια στιγμή να επιστρέψουμε για λίγο στο «σπίτι» μας. Να περπατήσουμε ξανά στους γνώριμους χώρους που μεγαλώσαμε, κρατώντας από το χέρι τα παιδιά και τα εγγόνια μας, για να τους συστήσουμε τον τόπο που μας ανέθρεψε. Ταυτόχρονα όμως, είναι η ιδανική στιγμή να ανοίξουμε διάπλατα τις πόρτες και την αγκαλιά του Ιδρύματος σε όλο τον κόσμο! Καλούμε λοιπόν όχι μόνο τους αποφοίτους και τους παλιούς εργαζομένους, αλλά κάθε οικογένεια, γονέα και παιδί, να έρθει να απολαύσει μαζί μας την παράσταση. Ας κάνουμε αυτή την Κυριακή μια μεγάλη, ανοιχτή γιορτή για όλους!
Οι λεπτομέρειες της εκδήλωσης:
Πότε: Κυριακή, 29 Μαρτίου 2026
Ώρα: 18:00
Πού: Θέατρο Ιδρύματος Χατζηκώνστα (Λεωφ. Κηφισίας 374, Χαλάνδρι)
Η είσοδος είναι ελεύθερη για όλους!
Ευχαριστούμε θερμά τους διοργανωτές για την πρωτοβουλία και την πρόσκληση.
Σας περιμένουμε όλους!
Εκ του Διοικητικού Συμβουλίου του Συλλόγου Φίλων-Αποφοίτων Ιδρύματος Χατζηκώνστα

Stabat Mater στην Γερμανική Εκκλησία
2026-03-29 18:30 - 20:00 | Γερμανική Εκκλησία Αθήνας, Σίνα 68, Αθήνα, Αττική, Greece
Την Κυριακή 29 Μαρτίου στις 18:30, στον κατανυκτικό χώρο της Γερμανικής Εκκλησίας Αθηνών, θα παρουσιαστεί ένα από τα αντιπροσωπευτικότερα έργα θρησκευτικής μουσικής για τις Άγιες μέρες τού Πάσχα, το “Κύκνειο Άσμα” τού Ιταλού συνθέτη Giovanni Battista Pergolesi “Stabat Mater”, για Ορχήστρα εγχόρδων και δύο γυναικείες φωνές. To έργο έχει πάρει μυθικές διαστάσεις. Η Παναγία απεικονίζει τα βάσανά της. Ο Κύριος Σταυρώθηκε, δεν Σταύρωσε. Θανατώθηκε, δεν Θανάτωσε. Ένας ύμνος της Ρωμαιοκαθολικής Εκκλησίας που ψάλλεται ή απαγγέλλεται κατά την εορτή της Παναγίας των Πόνων.
Ο Περγκολέζι συνέθεσε το έργο τις τελευταίες δύο εβδομάδες της ζωής του, κλεισμένος σε μοναστήρι της Νάπολη, όπου υπέκυψε νικημένος από τη φυματίωση σε ηλικία μόλις 26 ετών. Στη σύντομη ζωή του πρόλαβε να συνθέσει έξι όπερες και δύο κονσέρτα για φλάουτο και έγχορδα.
Το αριστούργημά του, «Stabat Mater», που περιγράφει τα Πάθη του Χριστού μέσα από τα μάτια της μητέρας του, βασίζεται σε ένα εκκλησιαστικό ποίημα του 13ου αιώνα και υμνεί την Παναγία όταν θρηνεί τον Ιησού κάτω από τον Σταυρό. Ο τίτλος προέρχεται από τον πρώτο στίχο του ποιήματος (“Stabat Mater Dolorosa…” – “Ίστατο η Μήτηρ τεθλιμμένη…”).
Πρόκειται για ένα εμβληματικό έργο που ξεχωρίζει για την απλότητα και την αμεσότητα του συναισθήματος. Χαρακτηριστικό του έργου του Περγκολέζι είναι ο συνδυασμός της τρυφερότητας της έκφρασης και της τελειότητας της μελωδικής γραμμής που μας εισάγει με τον πιο κατανυκτικό τρόπο στο κλίμα του Θείου Πάθους της Μεγάλης Εβδομάδας. Το έργο αυτό είναι το πιο γνωστό από τις πολλές μελοποιήσεις άλλων συνθετών.
Συντελεστές
Σολίστ: Σοφία Κυανίδου (soprano), Αριάδνη Μερσινιά (mezzo soprano)
Κείμενο-αφήγηση: Μάγδα Μαυρογιάννη
Μουσικό Σύνολο: Ορχήστρα “Sinfonietta” Αθηνών
Μουσική Διεύθυνση: Γιώργος Αραβίδης

Abend Musik στην Γερμανική Εκκλησία
2026-03-29 18:30 - 20:30 | Γερμανική Εκκλησία Αθήνας, Σίνα 68, Αθήνα, Αττική, Greece
Abend Musik στην Γερμανική Εκκλησία την Κυριακή 29 Μαρτίου 2026 – ώρα 18.30
Giovanni Battista Pergolesi: “Stabat Mater”
Solist:
Σοφία Κυανίδου: soprano
Αριάδνη Μερσινιά: mezzosoprano
Την ορχήστρα “Sinfonietta” Αθηνών διευθύνει ο αρχιμουσικός Γιώργος Αραβίδης
Κείμενα – Αφήγηση: Μάγδα Μαυρογιάννη.
Γερμανική Εκκλησία
Σίνα 68, Αθήνα 106 72
Είσοδος ελεύθερη
Διάρκεια 30′
Η ‘Απογευματινή Μουσική (ABENDMUSIK) είναι μία σειρά συναυλιών που πρωτοξεκίνησε τον 17ο αιώνα στην εκκλησία της Αγίας Μαρίας (Marienkirche) στο Lübeck της Γερμανίας, από τον Dieterich Buxtehude (1637 – 1707), όπου οι συναυλίες πραγματοποιούνταν τα απογεύματα Κυριακών και η είσοδος ήταν ελεύθερη. Η Γερμανική Εκκλησία αναβιώνει το θεσμό εδώ και τρία χρόνια με μεγάλη επιτυχία!

Όσα δεν είπαμε ποτέ στον Χολαργό
2026-03-29 19:00 - 21:00 | Δημαρχείο Παπάγου Χολαργού, Περικλέους 55, Χολαργός, Αττική, Greece
Η Θεατρική Ομάδα «Απία» του Συλλόγου Πελοποννησίων Χολαργού – Παπάγου παρουσιάζει τη θεατρική παράσταση «Όσα δεν είπαμε ποτέ». Επτά μικρές κωμικές ιστορίες ανθρώπων που προσπαθούν να πουν την αλήθεια και αποτυγχάνουν με τον πιο τρυφερό, αστείο και οδυνηρό τρόπο. Από έργα Α. Τσέχωφ, Α. Ντε Σάντος, Γ. Ντέβις, Μ. Μίλλερ, Ζαν Κοκτώ, Μ. Μπρεχτ, Χ.Πίντερ
Σκηνοθεσία:΄Ελενα Νατάσα-Καϊτσα.
Σκηνικά: Ελένη Τσακμάκη.
Επιμέλεια εκδήλωσης: Μιμή Ρουφογάλη Αντιδήμαρχος Πολιτισμού.
Κυριακή 29/3 ώρα 19.00
Αμφιθέατρο «Μίκης Θεοδωράκης», Δημαρχείο Παπάγου – Χολαργού Κτίριο Δημάρχου «Χαράλαμπου Σκούρτη», Περικλέους 55, Χολαργός
Είσοδος Ελεύθερη

Beyond Borders Διεθνές Φεστιβάλ Ντοκιμαντέρ Καστελλορίζου στην Αθήνα
2026-03-29 19:30 - 21:30 | Ταινιοθήκη της Ελλάδος – Λαϊς, Ιερά Οδός 48 & Μεγάλου Αλεξάνδρου, Αθήνα, Αττική, Greece
Το Beyond Borders ταξιδεύει στην Αθήνα 2026
Το Beyond Borders ταξιδεύει στην Αθήνα 2026! Για τέταρτη συνεχή χρονιά το Beyond Borders Διεθνές Φεστιβάλ Ντοκιμαντέρ Καστελλορίζου φέρνει πιο κοντά στο κοινό βραβευμένα ντοκιμαντέρ, αλλά και masterclasses με κορυφαίους επαγγελματίες από το εξωτερικό σε ένα συναρπαστικό τριήμερο στην Αθήνα! Από την Παρασκευή 27 έως και την Κυριακή 29 Μαρτίου η Ταινιοθήκη της Ελλάδος (Ιερά Οδός 48 & Μ. Αλεξάνδρου 134-136, στάση μετρό Κεραμεικός) γεμίζει με συγκλονιστικές ταινίες που σχολιάζουν με αποκαλυπτικό τρόπο πτυχές της Ιστορίας και της κοινωνίας απ’ όλον τον κόσμο. Όλες οι προβολές πραγματοποιούνται με ελεύθερη είσοδο, με σειρά προτεραιότητας.
Πατήστε εδώ για να δείτε όλο το πρόγραμμα
Κυριακή 29 Μαρτίου
The Lost Season του Mehdi Ghanavati (Αργυρό Στεφάνι της Μεγίστης), Διεθνής Πρεμιέρα, 19:30 – 20:35
Clear Sky του Marcin Kundera (Χρυσός Φοίνικας μicro), Ελληνική Πρεμιέρα, 20:35 – 20:55
Διάλειμμα 5’
Κλείσιμο δράσης, 21:00
The lost season, Mehdi Ghanavati, Ιράν, 2024, Ελληνική Πρεμιέρα, 63’ Η εποχική σκόνη καλύπτει το χωριό όπου ζει η Κοσάρ. Η λίμνη Χαμούν έχει ξεραθεί και η περιοχή Σιστάν γίνεται όλο και πιο άνυδρη κάθε χρόνο — μοιάζει σαν η ζωή να εξαφανίζεται σταδιακά. Η Κοσάρ είναι μια έφηβη μαθήτρια λυκείου σε ένα μικρό χωριό στην επαρχία Σιστάν και Μπαλουχιστάν, κοντά στα σύνορα με το Αφγανιστάν. Όπως πολλά κορίτσια της ηλικίας της στην περιοχή, αναμένεται να παντρευτεί νωρίς, σύμφωνα με τις παραδόσεις. Όμως η Κοσάρ ονειρεύεται να φοιτήσει στο πανεπιστήμιο. Μέσα στη λειψυδρία και την αδιάκοπη αιθαλομίχλη από λεπτή σκόνη στο νοτιοανατολικό Ιράν, τα όνειρά της φαίνεται να απομακρύνονται όλο και πιο πολύ.
Ο Mehdi Ghanavati, γεννημένος το 1981 στο Χεντίτζαν του Ιράν, είναι ντοκιμαντερίστας και μοντέρ με αναγνωρισμένο έργο. Ξεκίνησε την καριέρα του με την ταινία Jajim (2005) και απέκτησε εθνική φήμη με το ντοκιμαντέρ Hamja (2017), το οποίο κέρδισε έξι σημαντικά βραβεία και προβλήθηκε σε διεθνή φεστιβάλ. Η ποικιλόμορφη φιλμογραφία του περιλαμβάνει επίσης τις ταινίες Majnoon-e-Hamishegi, Javaz, Mohsenkhan και The Lost Season (2024). Εκτός από τη σκηνοθεσία, έχει επιμεληθεί το μοντάζ πολλών ντοκιμαντέρ για την κρατική τηλεόραση του Ιράν και το Al Jazeera Documentary Channel.
Clear Sky, Marcin Kundera, Πολωνία, 2024, Ελληνική Πρεμιέρα, 21’ Ο Wowa και ο Roma περιπλανώνται στους δρόμους του Κραματόρσκ, στην Ουκρανία, απολαμβάνοντας τις τελευταίες μέρες του καλοκαιριού. Η παιδική τους ηλικία φτάνει στο τέλος — δεν υπήρξε ποτέ ανέμελη. Στο φόντο: ο συνεχής βόμβος της πρώτης γραμμής, σειρήνες αεροπορικής επιδρομής και βλέμματα που διαρκώς στρέφονται προς τον ουρανό. Ο πόλεμος, παρατεταμένος και εξαντλητικός, έχει χάσει το δραματικό του φορτίο και το ενδιαφέρον του κοινού, αλλά εξακολουθεί να ρίχνει τη σκιά του σε όσους ζουν κοντά. Κι όμως, ο Wowa και ο Roma προσπαθούν να ζήσουν την παιδική τους ηλικία σε έναν κόσμο που τους προσφέρει ελάχιστη παρηγοριά.
Ο Marcin Kundera είναι Πολωνός διευθυντής φωτογραφίας, φωτογράφος, σκηνοθέτης ντοκιμαντέρ και θεατρικός δημιουργός. Από το 2010 είναι ενεργό μέλος της κινηματογραφικής ομάδας Bydgoszcz Newsreel. Αποφοίτησε από τη Σχολή Καλών Τεχνών Leon Wyczółkowski και κατέχει μεταπτυχιακό δίπλωμα στη Δ/νση Φωτογραφίας από τη Σχολή Κινηματογράφου Krzysztof Kieślowski. Παράλληλα, είναι διοργανωτής ανθρωπιστικών δράσεων και ακτιβιστής.

Διωγμένοι για την Ειρήνη στον Ρέντη
2026-03-29 19:30 - 21:30 | Θέατρο Ιάκωβος Καμπανέλλης & Δημαρχείο Ρέντη, Μπιχάκη 8, Ρέντης, Αττική, Greece
«Διωγμένοι για την Ειρήνη», με θέμα τον ιστορικό χωρισμό Ελλήνων και Τούρκων και τις ανθρώπινες διαστάσεις του ξεριζωμού θα πραγματοποιηθεί την Κυριακή 29 Μαρτίου, στις 19:30, στο Θέατρο «Ιάκωβος Καμπανέλλης» (Μπιχάκη 8, Ρέντης).
Η ταινία «Διωγμένοι για την Ειρήνη» έχει θέμα τον ιστορικό χωρισμό Ελλήνων και Τούρκων και τις ανθρώπινες διαστάσεις του ξεριζωμού. Η ταινία αποτελεί παραγωγή των ARTE και WDR TV και φέρει την υπογραφή των σκηνοθετών Osman Okkan και Simone Sitte. Μέσα από μαρτυρίες και ιστορικό υλικό, αναδεικνύονται οι εμπειρίες των ανθρώπων που βίωσαν τα γεγονότα, καθώς και η σημασία της διατήρησης της ιστορικής μνήμης και της ειρηνικής συνύπαρξης των λαών.
Μετά την προβολή θα ακολουθήσει συζήτηση με τον σκηνοθέτη Osman Okkan, καθώς και με τους συνεργάτες του Σοφία Γεωργαλλίδη και Χρήστο Χατζηλία.
Η εκδήλωση συνδιοργανώνεται από τον Δήμο Νίκαιας – Αγίου Ιωάννη Ρέντη, τους Φίλους Ιστορικής Μνήμης και Πολιτιστικής Δημιουργίας (ΦΙΜΠΟΔ), το Kulturforum Türkei – Europa (Βήμα Πολιτισμού ανάμεσα στην Τουρκία και την Ευρώπη) και την Επιτροπή Ελληνοτουρκικής Φιλίας Κεντρικής Ευρώπης.
Η είσοδος για το κοινό είναι ελεύθερη.

Ντα στο Κερατσίνι
2026-03-29 19:30 - 21:30 | Πολιτιστικό Κέντρο Κερατσινίου Αντώνης Σαμαράκης, Μικράς Ασίας 24 & Παπαναστασίου, Κερατσίνι, Αττική, 18756, Greece
Ο Δήμος Κερατσινίου – Δραπετσώνας, διοργανώνει δύο (2) θεατρικές παραστάσεις, οι οποίες θα πραγματοποιηθούν στο θέατρο του Πολιτιστικού Κέντρου «Αντώνης Σαμαράκης», το Σάββατο 28/3/2026 στις 8μμ και την Κυριακή 29/3/2026, στις 7:30μμ, με δωρεάν είσοδο για το κοινό. Η θεατρική παράσταση που θα παρουσιαστεί τις δύο ημέρες, με τίτλο «Ντα», είναι ένα αυτοβιογραφικό θεατρικό έργο του 1973 γραμμένο από τον Χιου Λέοναρντ.
Ο πρωταγωνιστής του, ένας ομογενής συγγραφέας με το όνομα Τσάρλι Τάιναν, αντιπροσωπεύει τον Λέοναρντ, ο οποίος, όπως και ο χαρακτήρας, ήταν υιοθετημένος. Το έργο πραγματεύεται τις σχέσεις του Τσάρλι με τις δύο πατρικές φιγούρες της ζωής του: τον “Da” – ένα παλιομοδίτικο ιρλανδικό παρατσούκλι που σημαίνει “μπαμπάς” – τον θετό του πατέρα, και τον κ. Ντραμ, έναν κυνικό δημόσιο υπάλληλο που γίνεται ο μέντοράς του.
Οι παραστάσεις θα πραγματοποιηθούν από τη θεατρική ομάδα του δήμου μας «ΘΥΜΕΛΗ» και προσφέρονται δωρεάν από τα μέλη της θεατρικής ομάδας.
ΠΟΛΙΤΙΣΤΙΚΟ ΚΕΝΤΡΟ “ΑΝΤ. ΣΑΜΑΡΑΚΗΣ”
(Μ. Ασίας 24 Κερατσίνι)
ΣΑΒΒΑΤΟ 28 ΜΑΡΤΙΟΥ 2026 – 20:00
ΚΥΡΙΑΚΗ 29 ΜΑΡΤΙΟΥ 2026 – 19:30
ΕΙΣΟΔΟΣ ΕΛΕΥΘΕΡΗ

Με αξιοπρέπεια στην Ηλιούπολη
2026-03-29 20:00 - 22:00 | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Προβολές Κινηματογραφικής Λέσχης Ηλιούπολης
Προβολές Κινηματογραφικής Λέσχης Ηλιούπολης για το 2026. Η Κινηματογραφική Λέσχη Ηλιούπολης – Κ.Λ.Η. με 38 χρόνια δημιουργικής παρουσίας, συνεχούς λειτουργίας και προσφοράς στον πολιτισμό της Ηλιούπολης, ξεκινάει τις προβολές της 38ης Χειμερινής Περιόδου για 2026 από την Κυριακή 18 Ιανουαρίου και θα διαρκέσει έως και την Κυριακή 5 Απριλίου 2026. Οι προβολές θα πραγματοποιηθούν στο Μουσείο Εθνικής Αντίστασης (Σοφοκλή Βενιζέλου & Μαρίνου Αντύπα, Πλατεία Εθνικής Αντίστασης) τις Κυριακές (και Σάββατο 14 Απριλίου), στις 20:00. Η είσοδος είναι ελεύθερη σε όλες τις προβολές και θα ακολουθεί συζήτηση αμέσως μετά. Το πρόγραμμα συνδυάζει την αισθητική απόλαυση με τη διασκέδαση, με επιλογές για όλη την οικογένεια και για όλες τις προτιμήσεις.
Πατήστε ΕΔΩ για να δείτε το πλήρες πρόγραμμα
ΜΥΣΤΙΚΑ ΚΑΙ ΨΕΜΑΤΑ ΠΙΣΩ ΑΠΟ ΚΛΕΙΣΤΕΣ ΠΟΡΤΕΣ
ΚΥΡΙΑΚΗ 29/03/2026 ΜΕ ΑΞΙΟΠΡΕΠΕΙΑ του Δημήτρη Κατσιμίρη (ΕΛΛΑΔΑ, 2022, έγχρωμη, 75 ́)
Θα ακολουθήσει συζήτηση με εισηγητές/εισηγήτριες τους/τις Δημήτρη Κατσιμίρη (σκηνοθέτη της ταινίας) και Ιωάννα Αθανασάτου (ιστορικό κινηματογράφου, διδάσκουσα Ελληνικού Ανοικτού Πανεπιστημίου). Βραβείο Κοινού στο 63ο Φεστιβάλ Κινηματογράφου Θεσσαλονίκης (Τμήμα «Film Forward»).

Είναι μια θεότρελη οικογένεια στο Μοσχάτο
2026-03-29 20:00 - 22:00 | Πολιτιστικό Κέντρο Μοσχάτου Θεόδωρος Αγγελόπουλος, Κωνσταντινουπόλεως & Σολωμού, Μοσχάτο, Αττική, 18345, Greece
Θεατρική παράσταση «Είναι μια θεότρελη οικογένεια…» στο Πολιτιστικό Κέντρο «Θεόδωρος Αγγελόπουλος» στις 22 και 29 Μαρτίου 2026. Ο Δήμος Μοσχάτου – Ταύρου φιλοξενεί στο Πολιτιστικό Κέντρο «Θεόδωρος Αγγελόπουλος» στο Μοσχάτο (Κωνσταντινουπόλεως και Σολωμού), τη θεατρική παράσταση της ομάδας του Ομίλου για την UNESCO Πειραιώς & Νήσων και του Δ.Ο. International Action Art, με τίτλο: «Είναι μια θεότρελη οικογένεια…»
Η παράσταση θα παρουσιαστεί την Κυριακή 22 και την Κυριακή 29 Μαρτίου 2026, στις 20:00, με ελεύθερη είσοδο για το κοινό.
Πρόκειται για μια ξεκαρδιστική ελληνική κωμωδία, βασισμένη στο έργο «Μια τρελή, τρελή οικογένεια» των Τσιφόρου – Βασιλειάδη (1965), που υπόσχεται να χαρίσει γέλιο και συγκίνηση, μέσα από ευρηματικούς χαρακτήρες και ανατρεπτικές καταστάσεις.
Στην παράσταση συμμετέχουν, μεταξύ άλλων: Ελένη Μπαρδή, Εύα Βασιλοπούλου, Γεωργία Καποπούλου, Γιώργος Δερεμπέης, Πάνος Τσαρόγλου, Κώστας Μανδάς, Νάσια Κιφοκέρη, Ευριδίκη Πετρίδη, Μαρία Ιωακειμίδου, Πηνελόπη Χαλκιά και Βασίλης Τραϊφόρος.
Τη σκηνοθεσία υπογράφει η Πηνελόπη Χαλκιά, με βοηθό σκηνοθέτη την Ευριδίκη Πετρίδη, ενώ τη θεατρική διδασκαλία έχει αναλάβει ο Βασίλης Π. Τραϊφόρος.
O Δήμαρχος Μοσχάτου-Ταύρου, Ανδρέας Ευθυμίου, προσκαλεί τους πολίτες να απολαύσουν τη θεατρική παράσταση, λέγοντας: «Με ιδιαίτερη χαρά φιλοξενούμε τη θεατρική παράσταση «Είναι μια θεότρελη οικογένεια…», μια πρωτοβουλία που αναδεικνύει τη δύναμη της συνεργασίας και της καλλιτεχνικής δημιουργίας. Στηρίζουμε ενεργά δράσεις που φέρνουν το κοινό κοντά στο θέατρο και δίνουν βήμα σε δημιουργικές ομάδες να παρουσιάσουν το έργο τους. Προσκαλούμε όλους τους δημότες και επισκέπτες της πόλης μας να παρακολουθήσουν αυτή τη μοναδική παράσταση και να μοιραστούν μαζί μας στιγμές γέλιου και ψυχαγωγίας.»

Οι Δούλες στο Ίλιο
2026-03-29 20:30 - 22:30 | Πολυδύναμο Κέντρο Μίκης Θεοδωράκης Ίλιο, Ηροδότου & Πωγωνίου, Ίλιον, Αττική, Greece
Ζαν Ζενέ «Οι Δούλες»
Ο Δήμος Ιλίου και η Θεατρική Ομάδα «Ονειροβάτες» σας καλούν στον εορτασμό της Παγκόσμιας Ημέρας Θεάτρου. Την παράσταση του έργου του Ζαν Ζενέ «Οι Δούλες» (μετάφραση Οδυσσέα Ελύτη) θα προλογίσει σύντομο αφιέρωμα στο «Θέατρο του Παραλόγου». 28 και 29 Μαρτίου 2026, ώρα 8:30 μ.μ.,
Πολυδύναμο Κέντρο «Μίκης Θεοδωράκης»
Θέατρο «Άννα Συνοδινού» του Πολυδύναμου Κέντρου «Μίκης Θεοδωράκης»
Ηροδότου & Πωγωνίου, Ίλιον
Είσοδος Ελεύθερη

Προβολή Μπλόκο Χαλκίδας στο Εμπρός
2026-03-29 21:00 - 23:00 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Μπλόκο Χαλκίδας | Ένα συλλογικό ντοκιμαντέρ
Ιανουάριος 2026 | Υψηλή γέφυρα Χαλκίδας. Μετά απο 47 ημέρες κινητοποιήσεων αγρότες, μελισσοκόμοι και κτηνοτρόφοι αποφασίζουν τον 48ωρο αποκλεισμό της Υψηλής γέφυρας της Χαλκίδας.
Συντελεστές:
Ιωάννα Μαλαχία
Ηρακλής Μαρινόπουλος
Κωνσταντής Κουρούβανης
Κίμων Μαρσέλλος
Φανή Θεοδώση
Ελεύθερο Αυτοδιαχειριζόμενο Θέατρο Εμπρός
Ρήγα Παλαμήδου 2, Ψυρρή
(πλησίον σταθμού ΜΟΝΑΣΤΗΡΑΚΙ)

Εφηβεία ο ξένος στο σπίτι μας στα Βριλήσσια
2026-03-30 18:00 - 20:00 | Πάρκο Μίκης Θεοδωράκης (πρώην ΤΥΠΕΤ) Βριλήσσια, Μπακογίαννη 38, Βριλήσσια, Αττική, 152 38, Greece
H εφήβεια είναι το βασικό θέμα της συνάντησης της Σχολής Γονέων της Αντιδημαρχίας Οικογενειακής Πολιτικής, Ισότητας και Προσχολικής Ηλικίας τη Δευτέρα 30/03/2025 στις 18:00 στο πάρκο Μ. Θεοδωράκης (πρ. ΤΥΠΕΤ).
Ξαφνικά, το παιδί μας αλλάζει. Απομακρύνεται, αντιδρά, κλείνεται στον εαυτό του ή μοιάζει να μη μας χρειάζεται πια όπως πριν.
Ποιος είναι αυτός ο «ξένος» που εμφανίστηκε στο σπίτι μας; Και πώς μπορούμε να τον κατανοήσουμε χωρίς να χάσουμε τη σύνδεση μαζί του;
Στη συνάντηση της Σχολής Γονέων θα μιλήσουμε για:
• Τι πραγματικά συμβαίνει στην εφηβεία (συναισθηματικά & αναπτυξιακά)
• Γιατί οι συγκρούσεις αυξάνονται
• Πώς μπορούμε να επικοινωνούμε χωρίς να απομακρυνόμαστε
• Πού να βάλουμε όρια και πού να δείξουμε κατανόηση
Σας περιμένουμε για έναν ουσιαστικό διάλογο — γιατί πίσω από τον «ξένο» κρύβεται ακόμα το παιδί μας.
Λίγα λόγια για τη συντονίστρια
Η Άσπα Παρδάλη είναι Πιστοποιημένη Σύμβουλος Ψυχικής Υγείας, τακτικό μέλος της Ελληνικής Εταιρείας Συμβουλευτικής και της European Association for Counselling. Ολοκλήρωσε τις σπουδές της στο Πρόγραμμα Ειδίκευσης στη Συστημική Συμβουλευτική, στο Εργαστήριο Διερεύνησης Ανθρωπίνων Σχέσεων ενώ είναι πτυχιούχος Κοινωνικής Ανθρωπολογίας από το Πάντειο Πανεπιστήμιο. Εργάστηκε ως σύμβουλος γονέων στο Διεπιστημονικό Κέντρο Αθηνών για το παιδί και την οικογένεια, με κύριο αντικείμενο την υποστήριξη των γονέων και την ενίσχυση του ρόλου τους.
Πληροφορίες-δηλώσεις συμμετοχής στο τηλέφωνο 210-6131204 της Αντιδημαρχίας Οικογενειακής Πολιτικής, Ισότητας και Προσχολικής Ηλικίας ή στο mail ant.oikogeneias@vrilissia.gr.
Δείτε το αναλυτικό πρόγραμμα της Σχολής Γονέων της Αντιδημαρχίας Οικογενειακής Πολιτικής, Ισότητας και Προσχολικής Ηλικίας του Δήμου Βριλήσσίων μέχρι το τέλος Μαΐου.

Συνομιλία με τα πράγματα
2026-03-30 18:00 - 20:00 | Το σπίτι της Κύπρου (Πρεσβεία Κύπρου), Ξενοφώντος 2, Αθήνα, Αττική, 10557, Greece
Το Σπίτι της Κύπρου σας προσκαλεί τη Δευτέρα 30 Μαρτίου 2026 και ώρα 18:00 (Ξενοφώντος 2Α, Σύνταγμα) στην παρουσίαση της δίγλωσσης ποιητικής ανθολογίας του Γιώργου Καλοζώη, “Conversation avec les Choses | Συνομιλία με τα πράγματα” που κυκλοφορεί από τις Εκδόσεις L’ Harmattan. Η εκδήλωση πραγματοποιείται στο πλαίσιο των εκδηλώσεων του Μήνα Γαλλοφωνίας με τη στήριξη του Γαλλικού Ινστιτούτου Ελλάδας.
Χαιρετισμό θα απευθύνει ο εκδότης, Κώστας Κρεμμύδας.
Για το βιβλίο θα μιλήσουν, η μεταφράστρια των ποιημάτων της ανθολογίας, Danielle Morichon και η διδάσκουσα στο Τμήμα Βυζαντινών και Νεοελληνικών Σπουδών Πανεπιστημίου Κύπρου, Μαίρη Ρούσσου-Sinclair.
Ο Γιώργος Καλοζώης γεννήθηκε στη Λευκωσία το 1963. Σπούδασε ελληνική φιλολογία στο Εθνικό Καποδιστριακό Πανεπιστήμιο Αθηνών. Εργάζεται ως φιλόλογος στη Δημόσια Εκπαίδευση στην Κύπρο. Η συλλογή του Ανάποδος κόσμος, (εκδόσεις Γαβριηλίδης, 2000) τιμήθηκε με το Κρατικό Βραβείο Ποίησης Κύπρου. Το Φεβρουάριο του 2011 απονεμήθηκε για δεύτερη φορά το Κρατικό Βραβείο Ποίησης Κύπρου για τη συλλογή του Η κλίση του ρήματος. Έχει εκδώσει δέκα ποιητικές συλλογές.
Η Danielle Morichon γεννήθηκε στη Γαλλία το 1962. Σπούδασε συγκριτική γλωσσολογία και μεταφρασεολογία. Είναι καθηγήτρια κλασικής φιλολογίας και μεταφράστρια και συνεργάζεται με ερευνητικά κέντρα στην Ελλάδα και στη Γαλλία. Είναι μέλος της εκδοτικής επιτροπής του περιοδικού “Études Balkaniques-Cahiers Pierre Belon” και εκδότρια του περιοδικού “Petits Essais (Μικρά Δοκίμια). Revue d’Études sur le Monde Grec” που εκδίδεται στη Γαλλία.
Η Μαίρη Ρούσσου Sinclair διδάσκει νεοελληνική φιλολογία στο τμήμα Βυζαντινών και Νεοελληνικών Σπουδών του Πανεπιστημίου Κύπρου. Έχει ασχοληθεί με την ταξιδιωτική γραμματεία για την Κύπρο του 19ου αιώνα, με όψεις της νεοελληνικής λογοτεχνίας του 19ου και του 20ού αιώνα και τη μετα-αποικιακή κριτική.
Σύνδεσμος παρακολούθησης: https://new.diavlos.grnet.gr/el/room/5062/event/7751

Ανοικτό Πανεπιστήμιο Περιστερίου
2026-03-30 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.:2105716057, www.dvivlper.gr, email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
30 ΜΑΡΤΙΟΥ 2026: Ζακυνθινός Γεώργιος, MSc, PhD Καθηγητής, Τμήμα Δημόσιας και κοινοτικής υγείας – ΠΑΔΑ, Θέμα: “Παχυσαρκία: Παράγοντες Κινδύνου, Επιπλοκές και Στρατηγικές για Βιώσιμη Μακροπρόθεσμη Διαχείριση Βάρους”

Η συνεργασία με τον κατακτητή στα χρόνια της Κατοχής στο Χαλάνδρι
2026-03-30 19:00 - 21:00 | Κέντρο Νεότητας του Δήμου Χαλανδρίου, Αντιγόνης & Δαναΐδων, Χαλάνδρι, Αττική, Greece
Τη Δευτέρα 30/03/2026 και ώρα 19:00 στο Κέντρο Νεότητας (Δαναΐδων & Αντιγόνης) το Ελεύθερο Πανεπιστήμιο του Δήμου Χαλανδρίου δίνει ξανά βήμα στην Ιστορική Μνήμη με μια σπουδαία διάλεξη, με θέμα: «Η συνεργασία με τον κατακτητή στα χρόνια της Κατοχής»
Ομιλητής θα είναι ο Μενέλαος Χαραλαμπίδης Διδάκτορας Ιστορίας Πανεπιστημίου Αθηνών
Στην εισήγηση θα τεθούν οι λόγοι για τους οποίους οι Γερμανοί κατακτητές επιδίωκαν τη σύναψη σχέσεων συνεργασίας με υψηλόβαθμους πολιτικούς και στρατιωτικούς αξιωματούχους, θα εξεταστούν τα βασικά χαρακτηριστικά του φαινομένου της συνεργασίας σε πανευρωπαϊκό επίπεδο και θα παρουσιαστούν τα νέα στοιχεία που προκύπτουν από την επιστημονική έρευνα.
Τέλος, θα διατυπωθούν απόψεις που έχουν να κάνουν με τις συνέπειες της επιβολής μιας θεσμικής λήθης για τα ζητήματα της Κατοχής, συνέπειες που σχετίζονται με τη διατήρηση του συλλογικού τραύματος που προκάλεσε η συνεργασία με τον κατακτητή, παρά το γεγονός ότι έχουν παρέλθει περισσότερα από 80 χρόνια από το τέλος της Κατοχής.
Τον συντονισμό της όλης εκδήλωσης επιμελείται η Νάση Σιαφάκα Ομότιμη Καθηγήτρια Πανεπιστημίου Αθηνών συντονίστρια της Ομάδας Προφορικής Ιστορίας του Δήμου Χαλανδρίου.

Άγιος Νεκτάριος από τη γη στον ουρανό στην Κηφησιά
2026-03-30 20:00 - 22:00 | Δημαρχείο Κηφισιάς, Διονύσου & Μυρσίνης, Κηφισιά, Αττική, Greece
Στο πλαίσιο των κατανυκτικών ημερών που διανύουμε και καθώς οδεύουμε προς το Άγιο Πάσχα, η Αντιδημαρχία Πολιτισμού σας προσκαλεί σε ένα πνευματικό ταξίδι στα βήματα του Αγίου Νεκταρίου, μέσα από τη θεατρική παράσταση: «Άγιος Νεκτάριος, από τη γη στον ουρανό» του Θανάση Σταυρόπουλου, που θα παρουσιαστεί τη Δευτέρα 30 Μαρτίου 2026 στις 20.00 στην Αίθουσα «Δήμαρχος Βασ. Γκατσόπουλος» του Δημαρχείου Κηφισιάς (Διονύσου & Μυρσίνης).
Την καλλιτεχνική επιμέλεια της παράστασης, που τελεί υπό την αιγίδα της Ιεράς Συνόδου της Εκκλησίας της Ελλάδας, έχει η Κατερίνα Χάσκα, ενώ ερμηνεύουν οι ηθοποιοί: Κώστας Αρζόγλου, Γιώργης Κοντοπόδης, Ανδρονίκη Αβδελιώτη, Γιώργος Ζώης, Μάνθος Καλαντζής, Κωνσταντίνα Σιλεβρή, Ραφαέλα Καβαζαράκη, Κατερίνα Παπαγιαννίδου
Είσοδος δωρεάν
Η παρουσία σας θα μας τιμήσει ιδιαίτερα.

Η σκιά της μύγας στον Ασπρόπυργο
2026-03-30 20:00 - 22:00, 2026-03-31 20:00 - 22:00 | Πνευματικό Κέντρο Ασπροπύργου, Αλέκου Παναγούλη 13, Ασπρόπυργος, Αττική, Greece
Η σκιά της μύγας στον Ασπρόπυργο
Η ΣΚΙΑ ΤΗΣ ΜΥΓΑΣ της Βαλεντίνης Παπαδημητράκη, με τη Σοφία Λιάκου και τον Τάσο Καρακύκλα την Δευτέρα 30 & Τρίτη 31 Μαρτίου στις 20:00 στο Καφενείο “… στου Γαλατά “ Διάρκεια 50΄
Ένα θεατρικό μονόπρακτο για την πόλη που αλλάζει. Για τις γειτονιές που χάνονται. Για το αστικό τοπίο που μεταβάλλεται βίαια χάριν εξευγενισμού. Για το εσωτερικό τοπίο των ανθρώπων που πασχίζουν να προσαρμοστούν…
Σας ενημερώνουμε ότι, λόγω περιορισμένου αριθμού θέσεων στο καφενείο, όσοι -ες επιθυμούν να παρακολουθήσουν την παράσταση, θα πρέπει να δηλώνουν τη συμμετοχή τους στην κα Κατερίνα Καρλαύτη, και στα τηλ. του Πνευματικού Κέντρου 210 5577191 & -593 (καθημερινά, από ώρα 09:00 έως15:30), προκειμένου στη συνέχεια να προμηθευτούν την κάρτα δωρεάν εισόδου. Θα τηρηθεί αυστηρά σειρά προτεραιότητας. Σας περιμένουμε.

Ο Λόγος του Βασιλιά στα Μέγαρα
2026-03-30 20:00 - 22:00 | Πολιτιστικός Σύλλογος Μεγάρων Ο Θέογνις, 28ης Οκτωβρίου 78, Μέγαρα, Αττική, 19100, Greece
The King’s Speech (2010)
Μια συγκλονιστική ιστορία θάρρους, επιμονής και προσωπικής υπέρβασης!
Υπόθεση: Ο πρίγκιπας Αλβέρτος, μετέπειτα βασιλιάς Γεώργιος ΣΤ΄, αντιμετωπίζει έντονο πρόβλημα τραυλισμού, που δυσκολεύει την άσκηση των καθηκόντων του. Με τη στήριξη της συζύγου του και τη βοήθεια ενός ιδιαίτερου λογοθεραπευτή, προσπαθεί να ξεπεράσει τους φόβους και τις ανασφάλειές του. Όταν αναγκάζεται να ανέβει στον θρόνο μετά την παραίτηση του αδελφού του, καλείται να βρει τη φωνή του και να εμπνεύσει έναν ολόκληρο λαό σε μια κρίσιμη στιγμή της ιστορίας.
Πρωταγωνιστούν:
• Colin Firth ως Γεώργιος ΣΤ΄
• Geoffrey Rush ως Lionel Logue
• Helena Bonham Carter ως Ελισάβετ
• Guy Pearce ως Εδουάρδος Η΄
Έτος παραγωγής: 2010
Διάρκεια: 1 ώρα και 58 λεπτά
Σκηνοθεσία: Tom Hooper
Μια δυνατή και ανθρώπινη ιστορία που αποδεικνύει ότι η μεγαλύτερη νίκη είναι απέναντι στον ίδιο μας τον εαυτό.
Σας περιμένουμε!
Δευτέρα 30 Μαρτίου
Προβολή ταινίας: Ο Λόγος του Βασιλιά
Αίθουσα συλλόγου «Ο Θέογνις»
Ώρα προσέλευσης 20:00 – έναρξη 20:15

Εκπαίδευση σε ΚΑΡΠΑ και απινιδωτή στο Περιστέρι
2026-03-31 17:00 - 19:00 | ΚΥΒΕ Περιστερίου, Εθνάρχου Μακαρίου 1 & Κηφισού, Περιστέρι, Αττική, 12131, Greece
Το ΚΕΠ Υγείας Δήμου Περιστερίου, σε συνεργασία με την Ένωση Νοσηλευτών Ελλάδος, υλοποιεί μια σημαντική δράση ενημέρωσης και εκπαίδευσης των πολιτών, με στόχο τη διάδοση γνώσεων που σώζουν ζωές.
Η εκπαίδευση θα πραγματοποιηθεί την Τρίτη 31 Μαρτίου 2026, στις 17:00, στο ΚΥΒΕ (Εθνάρχου Μακαρίου 1 & Κηφισού, Περιστέρι), με ελεύθερη είσοδο για όλους τους πολίτες.
Η δράση περιλαμβάνει εκπαίδευση στην Καρδιοπνευμονική Αναζωογόνηση (ΚΑΡΠΑ) και στη χρήση Αυτόματου Εξωτερικού Απινιδωτή (AED), προσφέροντας στους συμμετέχοντες πολύτιμες πρακτικές δεξιότητες για την άμεση αντιμετώπιση επειγόντων περιστατικών.
Σε δήλωσή της, η Αντιδήμαρχος Υγείας κα Παρασκευή Αρσενοπούλου – Κιαγιά επισημαίνει: «Η γνώση πρώτων βοηθειών σώζει ζωές. Καλούμε όλους τους δημότες να συμμετάσχουν ενεργά».
Η πρωτοβουλία εντάσσεται στη συνεχή προσπάθεια του ΚΕΠ Υγείας του Δήμου Περιστερίου για την ενίσχυση της πρόληψης και της προστασίας της δημόσιας υγείας, με δράσεις που έχουν ουσιαστικό αντίκτυπο στην καθημερινότητα των πολιτών.

Θα πάρω μια ανηφοριά - Ευαγόρας Παλληκαρίδης
2026-03-31 18:00 - 20:00 | Το σπίτι της Κύπρου (Πρεσβεία Κύπρου), Ξενοφώντος 2, Αθήνα, Αττική, 10557, Greece
Το Σπίτι της Κύπρου διοργανώνει την Τρίτη 31 Μαρτίου 2026 και ώρα 18:00 (Ξενοφώντος 2Α, Σύνταγμα) την παράσταση θεάτρου σκιών «“Θα πάρω μια ανηφοριά” Ευαγόρας Παλληκαρίδης» από τον καραγκιοζοπαίχτη, Γιάννη Πάφιο και τον βοηθό καραγκιοζοπαίχτη, Σωτήρη Πολυβίου.
Η παράσταση θεάτρου σκιών «Θα πάρω μια ανηφοριά – Ευαγόρας Παλληκαρίδης» επιχειρεί να ζωντανέψει μέσω της τέχνης του Καραγκιόζη την πορεία και τη θυσία του νεαρού Κύπριου ήρωα του Κυπριακού Απελευθερωτικού Αγώνα. Μέσα από τη δύναμη του λόγου και της σκιάς, προβάλλονται οι αξίες της ελευθερίας, της αυτοθυσίας και της νεανικής πίστης στα ιδανικά. Η παράσταση φιλοδοξεί να φέρει το κοινό, μικρούς και μεγάλους, σε επαφή με ένα σημαντικό κομμάτι της ιστορίας και της μνήμης του Ελληνισμού, μέσα από ένα προσιτό και δημιουργικό τρόπο.

Ποιητική βραδιά αφιερωμένη στον Γιώργο Βέη στο Περιστέρι
2026-03-31 18:30 - 20:30 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Το 2ο Γενικό Λύκειο Περιστερίου, σε συνεργασία με τη Διεύθυνση Δευτεροβάθμιας Εκπαίδευσης Γ΄ Αθήνας και τον Δήμο Περιστερίου, διοργανώνει μια ξεχωριστή βραδιά λόγου αφιερωμένη στον βραβευμένο ποιητή και διπλωμάτη Γιώργο Βέη. Η εκδήλωση θα πραγματοποιηθεί την Τρίτη 31 Μαρτίου 2026, στις 18:30, στο Πολιτιστικό – Συνεδριακό Κέντρο του Δημαρχιακού Μεγάρου – στάση Μετρό «Περιστέρι». Είσοδος Ελεύθερη!
Η βραδιά φιλοδοξεί να φέρει το κοινό –και ιδιαίτερα τη μαθητική κοινότητα– σε δημιουργική επαφή με το έργο ενός ποιητή που συνδυάζει την εμπειρία του κόσμου με τη στοχαστική εσωτερικότητα της γλώσσας. Μέσα από ομιλίες, απαγγελίες μαθητών και μουσικά δρώμενα, θα αναδειχθούν όψεις της ποιητικής διαδρομής του Γιώργου Βέη, καθώς και η ιδιαίτερη σχέση της ποίησής του με το ταξίδι, τον τόπο και τη μνήμη.
«Να τις αγαπάς τις λέξεις, να τις προσέχεις…»
Πρόγραμμα
Συντονισμός – Παρουσίαση
Δώρα Σιμιντζή, Διευθύντρια 2ου ΓΕΛ Περιστερίου
18:30 – 18:40
Χαιρετισμοί
18:40 – 18:50
Γιάννης Σακκάς, Καθηγητής Σύγχρονης Ιστορίας Πανεπιστημίου Αιγαίου – Συγγραφέας
«Η διπλωματική “ματιά” στην ποίηση του Γ. Βέη»
18:50 – 19:00
Μαθήτριες και Μαθητές του 2ου ΓΕΛ Περιστερίου απαγγέλλουν ποιήματα του Γ. Βέη
19:00 – 19:10
Αγάθη Γεωργιάδου, Δρ. Φιλολογίας
«Ο στοχαστικός κόσμος του Γ. Βέη: η ποίηση και η ποιητική του»
19:10 – 19:20
• Μαθήτριες και Μαθητές του 2ου ΓΕΛ Περιστερίου απαγγέλλουν ποιήματα του Γ. Βέη
• Κασσάνδρα Φουντουλάκη, Φιλόλογος – Μουσικός – Ποιήτρια
«Gnossienne No.1» του Erik Satie (πιάνο)
19:20 – 19:30
Δώρα Μέντη, Διδάσκουσα στο Τμήμα Φιλολογίας ΕΚΠΑ
«Από τόπο σε τόπο: μια αξεπέραστη δύναμη για όνειρα στην ποίηση του Γ. Βέη»
19:30 – 19:40
• Απαγγελία ποιητικών δημιουργιών μαθητριών του 2ου ΓΕΛ Περιστερίου
• Κασσάνδρα Φουντουλάκη
«Consolation No.3» του Franz Liszt (πιάνο)
19:40 – 19:55
Αντιφώνηση του ποιητή Γιώργου Βέη
19:55 – 20:15
Μουσικοχορευτικό δρώμενο
• Μαθητές και μαθήτριες του 2ου ΓΕΛ Περιστερίου χορεύουν βαλς («Ο Γαλάζιος Δούναβης» του Johann Strauss II)
• Σοφία Αβραμίδου, μαθήτρια 2ου ΓΕΛ Περιστερίου, τραγουδά «Το Παράπονο» (στίχοι Οδυσσέας Ελύτης)
• Ιουλία Ζαρκαδά, μαθήτρια του Pierce, τραγουδά «Μόνο γιατί με αγάπησες» (στίχοι Μαρία Πολυδούρη)
• Γιώργος Ασβεστάς, μαθητής 2ου ΓΕΛ Περιστερίου, ερμηνεύει στο πιάνο έργο του Yann Tiersen («Amélie»)

Ma.Ge.N.T.A. Project
2026-03-31 18:30 - 21:30 | Πολιτιστικό Κέντρο του Δήμου Αθηναίων «Μελίνα», Ηρακλειδών 66 & Θεσσαλονίκης, Αθήνα, Αττική, 11851, Greece
Ma.Ge.N.T.A. Project
Εγκαίνια: 31.03.26 στις 18.30-21.30
Διάρκεια Έκθεσης: 31.03.26 – 08.04.26
Διεύθυνση: Πολιτιστικό Κέντρο «Μελίνα», Δήμου Αθηναίων, Ισόγειο | Ηρακλειδών 66, Θησείο, 11851
Ωράριο Λειτουργίας: Τρίτη έως Παρασκευή: 11.00 – 19.00 | Σάββατο & Κυριακή: 10.00 – 15.00 |
Τετάρτη 8/04/2026 ημέρα κλεισίματος έκθεσης : 11.00 – 15.00
Είσοδος Ελεύθερη
Η Ma.Ge.N.T.A. είναι μια εικαστική συλλογικότητα που γεννήθηκε από ένα χρώμα και κατ’ επέκταση, ό,τι αυτό συμβολίζει. Το χρώμα magenta, ως ένα από τα θεμελιώδη στοιχεία της χρωματικής παλέτας, λειτουργεί εδώ όχι μόνο ως αισθητικό σημείο αναφοράς αλλά και ως κοινός τόπος συνάντησης, μια συνθήκη έντασης, ανάμειξης και διαρκούς μετάβασης.
Με πίστη στη σύγχρονη τέχνη και ταυτόχρονα με βαθιά επίγνωση της πολιτιστικής μνήμης, οι τέσσερις εικαστικοί, Μάρκος Καρπούζης, Γεθσημανή Κανταρίδου, Τάνια Στεργίου και Αλίκη Κανελλοπούλου μαζί με την επιμελήτρια Νιόβη Κρητικού, συγκροτούν έναν ζωντανό διάλογο. Έναν χώρο συνδιαλλαγής όπου το παρόν δεν αποκόπτεται από το παρελθόν, αλλά συνομιλεί μαζί του, το επαναδιαπραγματεύεται και το επανατοποθετεί.
Η πρώτη τους εμφάνιση έλαβε χώρα στο Θέατρο επί Κολωνώ, στο πλαίσιο του Φεστιβάλ Μπιζζζ και έθεσε εξαρχής τους όρους της, προτείνοντας μια νέα σχέση της τέχνης που δεν απομονώνεται, αλλά διαχέεται. Οι καλλιτέχνες παρενέβησαν στο φουαγιέ του θεάτρου, έναν ενδιάμεσο χώρο που δεν ήταν ούτε η σκηνή ούτε η πλατεία, μετατρέποντάς τον έτσι, σε πεδίο συνάντησης εικαστικών και παραστατικών πρακτικών. Εκεί, η ζωγραφική, η εγκατάσταση και η σκηνογραφική λογική λειτούργησαν σαν συγκοινωνούντα δοχεία, αποκαλύπτοντας ότι τα όρια μεταξύ των τεχνών είναι, τελικά, πορώδη.
Η συνέχεια του φεστιβάλ ολοκληρώθηκε στο Κέντρο Τεχνών Μετς και δεν ήταν απλώς μια δεύτερη στάση, αλλά μια διεύρυνση. Το αρχικό εγχείρημα απέκτησε διάρκεια, χώρο και ρίζωμα, ανοίγοντας μια διαδρομή που ξεπέρασε το πλαίσιο ενός φεστιβάλ και μετατράπηκε σε μια ευρύτερη καλλιτεχνική πρόταση μέσα στην πόλη.
Σήμερα, έναν χρόνο μετά, η Ma.Ge.N.T.A. επιστρέφει με νέα σύμπραξη στο Πολιτιστικό Κέντρο «Μελίνα», επιβεβαιώνοντας ότι δεν πρόκειται για μια ευκαιριακή συνεργασία, αλλά για μια σχέση που εξελίσσεται. Παρότι κάθε καλλιτέχνης ακολουθεί τη δική του διαδρομή και εκφραστική γλώσσα, το σύνολο διατηρεί μια σπάνια συνοχή, αποτέλεσμα μιας καθημερινής, ουσιαστικής συνομιλίας. Η ομάδα δεν λειτουργεί απλώς ως πλαίσιο παρουσίασης, αλλά ως μηχανισμός παραγωγής σκέψης.
Σε αυτή την έκθεση, ένα κοινό έργο λειτουργεί ως συνδετικός ιστός, ενοποιώντας τις επιμέρους πρακτικές σε μια ενιαία εγκατάσταση. Μέσα από ζωγραφική, γλυπτική και σύγχρονα μέσα, ξεδιπλώνεται ένα πεδίο όπου το προσωπικό γίνεται συλλογικό και το ετερόκλητο βρίσκει ρυθμό. Νέες σχέσεις αναδύονται και νέα αφηγήματα σχηματίζονται σε ένα αποτέλεσμα με έντονα σουρεαλιστικά στοιχεία, που ωστόσο παραμένει γειωμένο στην εμπειρία του «εδώ και τώρα». Η έκθεση δεν προτείνει απλώς εικόνες, αλλά και σύγχρονες καταστάσεις, προσκαλεί τον θεατή να σταθεί, να εμπλακεί, να νιώσει και να λάβει μέρος μιας διαδικασίας που βρίσκεται σε εξέλιξη.
Σε μια εποχή όπου η δημιουργία συχνά αντιμετωπίζεται ως ατομική υπόθεση, η Ma.Ge.N.T.A. επιμένει στη συλλογικότητα ως πράξη, όχι ως θεωρία. Με αναφορές που διατρέχουν από τις πρακτικές του Yves Klein έως την καθημερινότητα των αντικειμένων και την υλικότητα του Oldenburg, οι καλλιτέχνες φέρνουν την τέχνη πιο κοντά στο σώμα και την εμπειρία.
Τέλος, μια νότα παράδοξου που μας ταξιδεύει σε μια σφαίρα υπερρεαλισμού, αποτελεί η προσφορά magenta ποτών και σνακ που δεν λειτουργεί ως απλή χειρονομία φιλοξενίας, αλλά ως προέκταση του έργου, μια πρόσκληση συμμετοχής του κοινού. Γιατί εδώ, η τέχνη δεν στέκεται απέναντι από τον θεατή αλλά τον κοιτά, τον ρωτά και του ζητά να απαντήσει.
Νιόβη Κρητικού
Τηλέφωνα επικοινωνίας έκθεσης: +306947904483 | +306972893767
Email επικοινωνίας για ερωτήσεις σχετικά με την έκθεση και το πρόγραμμα: niovikritikou@gmail.com

Του Δείπνου σου του Μυστικού στην Αθήνα
2026-03-31 19:00 - 21:00 | Πλατεία Μητροπόλεως Μητροπολιτικός Ναός Αθηνών, Πλατεία Μητροπόλεως, Αθήνα, Αττική, 105 56, Greece
Πάσχα 2026 στην Αθήνα
Από τα τέλη Μαρτίου έως και τη Μεγάλη Εβδομάδα, πολιτιστικοί χώροι, μουσεία, θέατρα και δομές του Δήμου Αθηναίων φιλοξενούν εργαστήρια για παιδιά, συναυλίες, εκπαιδευτικά προγράμματα και δράσεις κοινωνικής προσφοράς. Ένα πλούσιο πρόγραμμα πολιτιστικών και κοινωνικών δράσεων, ο Δήμος Αθηναίων υποδέχεται το Πάσχα, προσκαλώντας ανθρώπους κάθε ηλικίας να συμμετέχουν σε εκδηλώσεις που συνδυάζουν τη δημιουργία, τη μουσική, την παράδοση και την αλληλεγγύη.
Πατήστε ΕΔΩ για να δείτε το πρόγραμμα των δωρεάν εκδηλώσεων
Τρίτη 31 Μαρτίου 2026 19:00 | Καθεδρικός Ναός Αθηνών (Μητρόπολη)
«Του Δείπνου σου του Μυστικού»
Πασχαλινή συναυλία της Χορωδίας Δήμου Αθηναίων. Η Χορωδία Δήμου Αθηναίων θα παρουσιάσει θρησκευτικά χορωδιακά έργα εμπνευσμένα από το «Θείο Δράμα» από την Βυζαντινή εποχή μέχρι και τις ημέρες μας. Θα ακουστούν έργα των Jacob Handl Gallus, Sergei Rachmaninoff, Stevan Hristic, Gyorgy- Deak Bardos, Lajos Bardos, Άνθιμου Νικολαϊδη, Θεμιστοκλή Πολυκράτη, Νικολάου Μαραγκού, Δημήτρη Παπαποστόλου, Παναγιώτη Σκούφη, Θεόδωρου Παπακωνσταντίνου, Θέμη Σερμιέ, Νέστωρα Ταίηλορ και Μίκη Θεοδωράκη.
Στο όργανο ο Δημήτρης Βεζύρογλου.
Διευθύνει ο μαέστρος Σταύρος Μπερής.

Σινεμά & Ψυχολογία στα Βριλήσσια
2026-03-31 20:00 - 22:00 | Κίνηση Δημοτών Βριλησσίων Δράση, Πάρνηθος 21, Βριλήσσια, Αττική, 15235, Greece
Στην 22η Συνάντηση του Σεμιναρίου «Σινεμά & Ψυχολογία» (Τρίτη 31/3/2026, 8:00μμ) συζητάμε το φιλμ «Πατέρας και Γιος» (Soshite Cchichi ni Naru/Like Father, Like Son, 2013) του Hirokazu Kore-eda. Μια τρυφερή, συγκινητική και πρωτότυπη ιστορία που αναζητά απαντήσεις σε οικουμενικά, φιλοσοφικά και κοινωνιολογικά ερωτήματα όπως: «γονιός γεννιέσαι ή γίνεσαι;» «παιδί σου είναι αυτό που γεννάς ή αυτό που ανατρέφεις;». Ο Kore-eda, ένας από τους πλέον χαρισματικούς Ιάπωνες σκηνοθέτες, που εδώ υπογράφει και το σενάριο, συγκλονίζει τόσο με το θέμα όσο και με τον τρόπο κινηματογράφησης του. Ακολουθώντας ΄τους προβληματισμούς των συμπατριωτών του για το ρόλο της οικογένειας σε μια κοινωνία που άλλαξε δραματικά μέσα σε λίγες δεκαετίες, προβληματίζεται με ευαισθησία, κατανόηση για την αδυναμία του ανθρώπου απέναντι στα παιχνίδια της μοίρας και δίνει την προσωπική του εκδοχή για τους παράγοντες που διαμορφώνουν την σχέση Πατέρα-Γιου.
Οι συναντήσεις γίνονται ζωντανά στο στέκι της ΔΡΑΣΗΣ για μια Άλλη Πόλη και διαδικτυακά μέσω της πλατφόρμας zoom στη διεύθυνση:
https://us06web.zoom.us/j/86868047020?pwd=[REDACTED]
22η Συνάντηση Σεμιναρίου «Σινεμά & Ψυχολογία», Τρίτη 31 Μαρτίου 2026, 8:00μμ, ζωντανά και διαδικτυακά
Πατέρας και Γιος/Soshite Cchichi ni Naru/Like Father, Like Son
Ιαπωνία, 2013. Διάρκεια: 121΄. Σενάριο-Σκηνοθεσία: Hirokazu Kore-eda. Πρωταγωνιστούν: Masaharu Fukuyama, Machiko Ono, Yôko Maki, Rirî Furankî, JunFubuki, Shôgen Hwang, Arata Iura, Kirin Kiki, Jun Kunimura, Megumi Morisaki, Isao Natsuyagi, Keita Ninomiya.
Αφορμή για την ανάπτυξη της πλοκής είναι η ιστορία δύο οικογενειών στην Ιαπωνία οι οποίες ενημερώνονται 6 χρόνια μετά την ταυτόχρονη και στο ίδιο μαιευτήριο γέννηση των παιδιών τους, ότι από ένα «σκόπιμο» λάθος μιας νοσηλεύτριας, που επέλεξε αυτόν τον τρόπο για να εκδικηθεί την διοίκηση του ιδρύματος για μια αδικία σε βάρος της, έγινε ανταλλαγή των παιδιών τους και όλο αυτό το διάστημα μεγαλώνει η καθεμία το βιολογικό παιδί της άλλης.
Ο Ριότα, ένας εύπορος, άκαμπτος και φιλόδοξος γιαπωνέζος γιάπης, ζει μια τέλεια, ατσαλάκωτη και αποστειρωμένη ζωή με τη γυναίκα του και τον 6χρονο «γιο» του. Ό,τι έχει το κέρδισε με σκληρή δουλειά, είναι σίγουρος για τις επιλογές και τις προτεραιότητες του και έχει διαμορφώσει την πεποίθηση ότι τίποτα δεν μπορεί να αποτελέσει εμπόδιο στην ανοδική πορεία του στην επαγγελματική και οικογενειακή ζωή. Είναι αυστηρός και απαιτητικός με τη γυναίκα του και το παιδί, του προσφέρει τα καλύτερα από σχολεία έως εξωσχολικές δραστηριότητες ώστε να του εξασφαλίσει ένα λαμπρό μέλλον, αντίστοιχο με το δικό του. Το παιδί μεγαλώνει με αγγλικά, πιάνο, καλούς τρόπους και κάποια ψέματα όταν το απαιτούν περιστάσεις, όπως για παράδειγμα η εγγραφή σε ένα καλό ιδιωτικό σχολείο. Η εργασιομανία του και η πίστη ότι η τρυφερότητα προκαλεί στους αποδέκτες της, ιδίως τα παιδιά, μαλθακότητα έχουν σαν αποτέλεσμα ελάχιστη παρουσία στο σπίτι και ψυχική απόσταση από το παιδί. Στον αντίποδα ο πατέρας της μικροαστικής οικογένειας στην οποία μεγαλώνει ο πραγματικός του γιος δεν είναι τόσο πετυχημένος, ούτε τόσο καλλιεργημένος. Βέβαια εξασφαλίζει τα απαραίτητα σε όλη του την οικογένεια και το σπουδαιότερο βρίσκει χρόνο για κοινές δραστηριότητες με τα παιδιά (έχει άλλα δύο μικρότερα) και την γυναίκα του, είναι μαζί τους χαλαρός, αστείος, τρυφερός, δοτικός. Χωρίς κόμπλεξ και με απλότητα βρίσκει χρόνο να πετάνε μαζί χαρταετό ή να κάνουν όλοι μπάνιο στην μικροσκοπική μπανιέρα.
Με πρωτοβουλία της διοίκησης του νοσοκομείου, που είναι διατεθειμένη να επωμιστεί το οικονομικό κόστος, οι δύο οικογένειες γνωρίζονται και αρχίζουν να περνούν χρόνο μαζί, ώστε από κοινού και σε εύλογο χρονικό διάστημα, να διευθετήσουν το πρόβλημα με τα λιγότερα ψυχικά τραύματα. Παράλληλα ξεκινούν οι νομικές διαδικασίες και η ψυχολογική υποστήριξη για την ανταλλαγή. Τα παιδιά αρχίζουν να περνούν αντίστοιχα λίγο χρόνο στο σπίτι των πραγματικών γονιών τους. Αλλά οι πρωτόγνωρες καταστάσεις που αντιμετωπίζουν επηρεάζουν το συναισθηματικό κόσμο όλων.
Οι άντρες διαμορφώνουν μια ανταγωνιστική σχέση μεταξύ τους, οι γυναίκες γίνονται φίλες και εμπιστεύονται η μία την άλλη. Ο Ριότα ανησυχώντας για τη χαλαρή διαπαιδαγώγηση του γιου του, αμφισβητεί, αρχικά, την ορθότητα της ανταλλαγής και με Σολομώντεια λογική προτείνει να αναλάβει η δική του οικογένεια και τα δυο παιδιά. Στην πορεία αποφασίζει να κρατήσει το παιδί που ανέθρεψε και όχι αυτό που γέννησε, αλλά ούτε και αυτή η λύση θα προχωρήσει όταν διαπιστώσει την αφοσίωση της γυναίκας του στο βιολογικό τους παιδί. Θα την κατηγορήσει, βέβαια, για έλλειψη μητρικού ενστίκτου. Αν το διέθετε, θα έπρεπε κατά τη γνώμη του, αποκλειστικά αυτή, να έχει αντιληφθεί από την αρχή και το τραγικό λάθος. Αλλά στη συνέχεια η συμπεριφορά των ίδιων των παιδιών, η συναναστροφή με τον πατέρα και όλη την άλλη οικογένεια, η διαπίστωση ότι παρά το γεγονός ότι ζουν πιο φτωχικά και χαλαρά, όλα της τα μέλη είναι ψυχικά υγιή, χαρούμενα και περισσότερο ευτυχισμένα από αυτά της δικής του, θα ανατρέψουν όλες του τις βεβαιότητες. Για πρώτη φορά στη ζωή του, αυτό το απρόσμενο εμπόδιο, θα τον βγάλει από το αποστειρωμένο κλουβί του και θα τον κάνει να αμφισβητήσει τις αξίες και τις προτεραιότητες του. Κυρίως όμως θα αναρωτηθεί για την ουσία της πατρότητας, το πρότυπο πατέρα που εκπροσωπεί και την βιολογική και ουσιαστική σχέση γονιών και παιδιών.
Όπως λέει ο ίδιος ο Kore-eda: «Σε ποιο σημείο, ένας πατέρας γίνεται πραγματικά γονιός; Όταν γεννήθηκε η κόρη μου…η σύζυγος μου μεταμορφώθηκε άμεσα σε μητέρα… Πέντε χρόνια αργότερα, πολύ συχνά ακούω να μου λένε πόσο μου μοιάζει…Συγκρίνοντας τα χαρακτηριστικά των προσώπων μας, διακρίνω όντως τις ομοιότητες, αλλά είναι η πατρότητα στο DNA ή στο χρόνο που περνάμε μαζί; Είναι το αίμα ή ο χρόνος; Κάπως έτσι ξεκίνησε το “Πατέρας και Γιος”. Όλα μου τα διλήμματα, οι απορίες, και τα πράγματα που έχω μετανιώσει, είναι η πρώτη φορά που τα δίνω απλόχερα στον πρωταγωνιστή της ταινίας μου. Η ταινία τελείωσε, όσο για τον πρωταγωνιστή κι εμένα, τα ερωτήματα παραμένουν.»
Οι ερμηνείες όλων των ηθοποιών είναι εξαιρετικές, ιδίως των δύο μικρών παιδιών που αποδίδουν τους ρόλους τους με ρεαλισμό και φυσικότητα. To φιλμ έχει κατακτήσει πολλά βραβεία στα Φεστιβάλ όλου του κόσμου με κορυφαίο το Βραβείο της Επιτροπής στο Φεστιβάλ Καννών (2013), Ειδική Μνεία από την Οικουμενική Επιτροπή και Βραβεία Καλύτερου Α΄ και Β΄ γυναικείου ρόλου από την Ιαπωνική Ακαδημία.

Ο Δημήτρης Μυτάς στο Χαλάνδρι
2026-03-31 20:00 - 22:00 | Αετοπούλειο Πολιτιστικό Κέντρο – Δημοτική Βιβλιοθήκη Χαλανδρίου, Φιλικής Εταιρίας 11, Χαλάνδρι, Αττική, 15232, Greece
Το έργο του φωτογράφου Δημήτρη Μυτά θα έχει την ευκαιρία να γνωρίσει το κοινό την Τρίτη 31 Μαρτίου 2026, στις 20.00 στο Αετοπούλειο Πολιτιστικό Κέντρο Χαλανδρίου (Φιλικής Εταιρείας 12 ). Ο Δ. Μυτάς είναι καλεσμένος του φωτογραφικού εργαστηρίου «Ο λόγος στην Εικόνα» της Διεύθυνσης Πολιτισμού Δήμου Χαλανδρίου και θα γίνει παρουσίαση του φωτογραφικού του έργου ενώ θα ακολουθήσει συζήτηση με το κοινό.
Συντονιστής: Μπάμπης Κουγεμήτρος
Ο Δημήτρης Μυτάς είναι φωτογράφος με έδρα την Αθήνα. Μυήθηκε στον κόσμο της φωτογραφίας στις αρχές της δεκαετίας του ‘90. Έκτοτε, παραμένει πιστός στο δόγμα «η αισθητική είναι η ηθική του μέλλοντος», διατηρώντας μια βαθιά, καθημερινή ενασχόληση με το φωτογραφικό μέσο. Το έργο του επικεντρώνεται σε μακροχρόνια φωτογραφικά projects, τα οποία προσεγγίζει με βιωματικό τρόπο. Πιστεύει ότι η φωτογραφία που διεκδικεί αισθητική αξία οφείλει να αποφεύγει τις γενικότητες, ισορροπώντας στα όρια της αφαίρεσης. Τα θέματά του διερευνούν προσωπικές και οικουμενικές πτυχές της ανθρώπινης εμπειρίας, επιδιώκοντας να προσφέρουν τη λύτρωση μέσω του στοχασμού.
Έχει πραγματοποιήσει 11 ατομικές εκθέσεις και έχει συμμετάσχει σε πολυάριθμα φεστιβάλ στην Ελλάδα και το εξωτερικό, μεταξύ των οποίων τα: Athens Photo Festival, Thessaloniki Photobiennale, Photometria Photo Festival, SCAN Tarragona (Ισπανία), FELIFA (Αργεντινή), Head On Festival (Αυστραλία), Trieste Photo Days (Ιταλία), Polycopies (Παρίσι), Boutographies (Μονπελιέ), Belfast Photo Festival και Off Bratislava (Σλοβακία).
Έχει εκδώσει επτά φωτογραφικά βιβλία, μεταξύ των οποίων: ZERO TEN (2011), HOSPITAL (2016), DREAMTIGERS (2019), MAUVE (2022) και ELEPHANT (2024). Τα έργα του έχουν παρουσιαστεί σε διεθνή φωτογραφικά περιοδικά, όπως: American Suburb X, Phases, Dodho, The Eye of Photography και F-STOP. Εκπροσωπείται από τη Γκαλερί ΔΛ, Πειραιάς, Ελλάδα.

Φεστιβάλ Υγείας & Δημιουργικότητας στη Νέα Ερυθραία
2026-04-01 09:00 - 14:00 | Πάρκο Ανδρέα Παπανδρέου Νέα Ερυθραία, Εθνικής Αντιστάσεως & Οδυσσέα Ανδρούτσου, Νέα Ερυθραία, Αττική, 14671, Greece
Φεστιβάλ Υγείας & Δημιουργικότητας
Με ιδιαίτερη χαρά, ο Δήμαρχος Κηφισιάς κ. Βασίλης Ξυπολυτάς, ο Πρόεδρος του ΕΔΔΥΠΠΥ και του ΙΣΑ κ. Γιώργος Πατούλης, και ο Εντεταλμένος Σύμβουλος Υγείας Δήμου Κηφισιάς κ. Χρήστος Λούμπιας, σας προσκαλούν στη δράση «Φεστιβάλ Υγείας & Δημιουργικότητας – Παγκόσμια Δράση για την Καθολική Υγειονομική Κάλυψη» που διοργανώνει με αφορμή την Παγκόσμια Ημέρα Υγείας, το Ελληνικό Διαδημοτικό Δίκτυο Υγιών Πόλεων του Π.Ο.Υ και ο Δήμος Κηφισιάς υπό την Αιγίδα, του Ιατρικού Συλλόγου Αθηνών, του Συλλόγου Ελλήνων Κοινωνιολόγων, του Πανελλήνιου Συλλόγου Εργοθεραπευτών του Πανελλήνιου Συλλόγου Επισκεπτών Υγείας και του Συλλόγου Ελλήνων Ολυμπιονικών την 1η Απριλίου από τις 9.00 έως τις 14.00, στο Πάρκο Ανδρέα Παπανδρέου στη Νέα Ερυθραία.
Το Ελληνικό Διαδημοτικό Δίκτυο Υγιών Πόλεων του ΠΟΥ έχει ως αποκλειστικό του σκοπό την Πρόληψη των Νοσημάτων, την Προαγωγή της Υγείας, τον Προσυμπτωματικό Έλεγχο των πληθυσμιακών ομάδων υψηλού κινδύνου και γενικότερα την προώθηση ολοκληρωμένων Πολιτικών και Δράσεων στο πεδίο της Δημόσιας Υγείας.
Σκοπός της Δράσης είναι η ευαισθητοποίηση παιδιών και ενηλίκων για την Υγεία! Στο χώρο θα πραγματοποιηθούν διάφορες δράσεις, με τη συμμετοχή μαθητών, καθώς και δωρεάν εξετάσεις.
Το Φεστιβάλ αυτό, είναι μια ευκαιρία τα μικρά παιδιά και οι πολίτες να ενημερωθούν για την πρόληψη και τον προσυμπτωματικό έλεγχο και να διασκεδάσουν μέσα από τις βιωματικές δράσεις.
Συγκεκριμένα, κατά τη διάρκεια της δράσης οι μαθητές θα έχουν τη δυνατότητα να ευαισθητοποιηθούν για την πρόληψη της υγείας μέσα από ποικίλες διαδραστικές δραστηριότητες, όπως η δημιουργία κατασκευών μέσω της δράσης «Ο Μικρός Τουρίστας – μια βαλίτσα ταξιδεύει», χειροτεχνίες μακραμέ και κοσμημάτων από το ΚΕΜΜΕ, καθώς και κατασκευές από πηλό με τους Κεραμιστές. Θα παρακολουθήσουν παρουσιάσεις Πρώτων Βοηθειών από την Εθελοντική Διασωστική Ομάδα Κρίσεων (ΕΔΟΚ), τον Ερυθρό Σταυρό και ενημέρωση με υγειονομική κάλυψη από τον Ιατρικό Σύλλογο Αθηνών (ΙΣΑ), καθώς και επίδειξη υδροφόρου πυροσβεστικού οχήματος από την Πυροσβεστική.
Οι μαθητές θα ενημερωθούν για θέματα υγείας και πρόληψης μέσα από δράσεις του Πανεπιστημίου Δυτικής Αττικής, της Περιφέρειας Αττικής (πρόληψη από κουνούπια), της ΕΠΑΨΥ (ψυχική υγεία), της Εταιρείας Alzheimer Αθηνών με βιωματικά παιχνίδια και δράσεις για τον υγιή εγκέφαλο, καθώς και από το Δίκτυο Αγωγής Υγείας και Πρόληψης της 2ης ΥΠΕ μέσα από το «Εργαστήρι των Συναισθημάτων». Παράλληλα, θα λειτουργήσει «Στάση Ψυχικής Ανακούφισης» από την Κοινωνική Υπηρεσία και το Κέντρο Κοινότητας Κηφισιάς.
Επιπλέον, θα πραγματοποιηθούν δράσεις ενημέρωσης από την Εταιρεία Προστασίας Σπαστικών «Πόρτα Ανοιχτή», δράσεις ενημέρωσης για τη στοματική υγιεινή από Οδοντιάτρους της Διεύθυνση Δημόσιας Υγείας και Κοινωνικής Μέριμνας της Περιφερειακής Ενότητας Βορείου Τομέα Αθηνών, καθώς και για την εθελοντική δωρεά μυελού των οστών από το «Όραμα Ελπίδας». Ενημέρωση επίσης θα γίνει για δραστηριότητες που αναβαθμίζουν τη ζωή όλων και βοηθούν τοπικές κοινωνίες να βελτιώσουν τις συνθήκες διαβίωσης τους από την Παναθηναϊκή ένωση Γυναικών. Θα παρουσιαστούν επίσης δράσεις για την υπεύθυνη υιοθεσία ζώων από το Γραφείο Διαχείρισης Αδέσποτων Ζώων του Δήμου Κηφισιάς καθώς και ενημέρωση για το «Νερό αναντικατάστατο στοιχείο για την ζωή» από την Υπηρεσία Ύδρευσης Δήμου Κηφισιάς.
Στον τομέα της κυκλοφοριακής αγωγής και ασφάλειας, οι μαθητές θα συμμετέχουν σε δράσεις της Τροχαίας Κηφισιάς, του ΙΟΑΣ, του Πανερυθραϊκού Αθλητικού Συλλόγου (τμήμα ποδηλασίας) και της Ελληνικής Ομοσπονδίας Ποδηλασίας, μαθαίνοντας τους κανόνες του Κ.Ο.Κ. και την ασφαλή χρήση ποδηλάτου. Παράλληλα, θα γνωρίσουν δράσεις περιβαλλοντικής ευαισθητοποίησης, όπως δενδροφύτευση με τον ΣΠΑΠ, ενημέρωση για την ανακύκλωση από τον Δήμο Κηφισιάς και διαδραστικά παιχνίδια ανακύκλωσης με την ΑΦΗΣ. Επιπλέον, η Πολιτική Προστασία του Δήμου Κηφισιάς θα πραγματοποιήσει ενημέρωση σχετικά με την αντιπυρική περίοδο, παρέχοντας χρήσιμες οδηγίες πρόληψης και ασφάλειας, ενώ το Τμήμα Πρασίνου του Δήμου Κηφισιάς θα παρουσιάσει τη θεματική «Μαθαίνω πώς να φροντίζω ένα φυτό».
Ιδιαίτερο ενδιαφέρον παρουσιάζουν οι διαδραστικές δράσεις της Εργονομίας (σταθμός υγιεινής χεριών, παιχνίδια σώματος και υγείας), η εισαγωγή στις επιστήμες STEM μέσω της ρομποτικής, καθώς και η ενημέρωση για το λογισμικό Smart Kosmos. Παράλληλα θα λειτουργούν εκθέσεις φωτογραφίας από τη ΣΑΕΚ και την Πλοήγηση.
Στον τομέα του αθλητισμού, τα παιδιά θα συμμετέχουν σε δραστηριότητες όπως βόλεϊ με τον Πανερυθραϊκό Α.Σ., ποδόσφαιρο με τον Πανερυθραϊκό Ποδοσφαιρικό Σύλλογο, ξιφασκία με την Παιδική Ξιφασκία Δήμου Κηφισιάς, μπάσκετ και στίβο με τον Γυμναστικό Σύλλογο Κηφισιάς, καθώς και σκάκι με τον Α.Μ.Ε.Σ. Παράλληλα, θα πραγματοποιηθούν επιδείξεις χειροσφαίρισης σε συνεργασία με την Ομοσπονδία Χειροσφαίρισης Ελλάδος στο πλαίσιο του BeActive, με συντονίστρια την κα Χριστίνα Γαλανοπούλου, καθώς και επίδειξη χρήσης οργάνων γυμναστικής από τον Δήμο Κηφισιάς.
Τέλος, τα παιδιά θα παρακολουθήσουν διαδραστικές αφηγήσεις παραμυθιών, όπως το «Πένυ Κυλλίνη» από την κα Έυη Σοφίλου, στο πλαίσιο εκστρατείας του ΕΔΔΥΠΠΥ για την ορθή χρήση αντιβιοτικών, καθώς και δράσεις φιλαναγνωσίας από τις Εκδόσεις Lebee. Θα ακολουθήσει Συναυλία από μέλη της Ομάδας Μουσικής της «Πλοήγησης».
Παράλληλα με τις δράσεις των παιδιών θα πραγματοποιηθούν Δράσεις ενηλίκων. Οι δράσεις θα περιλαμβάνουν Δωρεάν εξετάσεις παρουσία ιατρών: Πελματογράφημα (σε συνεργασία με το ΠΕΛΜΑ ΑΝΑΛΥΣΗ), Μέτρηση Οστικής Πυκνότητας, (σε συνεργασία με το Σύλλογο Πεταλούδα), Μέτρηση Δείκτη Μάζας Σώματος (ΒΜΙ), Μέτρηση Σακχάρου, Μέτρηση Χοληστερίνης, Τεστ Κατάθλιψης, προγραμματισμό ραντεβού για μαστογραφίες (σε συνεργασία με το Κέντρο Μαστού του Συλλόγου Φίλων του Γενικού Ογκολογικού Νοσοκομείου «Οι Αγ. Ανάργυροι») καθώς και εξετάσεις για HIV, Ηπατίτιδες B&C και Σύφιλη με την Κινητή Μονάδα PRAKSIS. Επίσης οι πολίτες θα έχουν την ευκαιρία να παρακολουθήσουν πρόγραμμα Νοητικής – Σωματικής Ενδυνάμωσης LLM Care, καθώς και υπηρεσίες τηλεϊατρικής από την Emergency Help Next Gen που θα περιλαμβάνουν Οξυμετρία, Καρδιολογική ακρόαση, Δερματοσκόπηση και Μέτρηση θερμοκρασίας.
Ακόμη σε συνεργασία με την Telematic Medical Applications (TMA) θα πραγματοποιηθούν μετρήσεις θερμοκρασίας χωρίς επαφή, παρακολούθηση αρτηριακής πίεσης, μέτρηση επιπέδων οξυγόνου στο αίμα, έλεγχος ουρικού οξέος, καθώς και εξετάσεις ολικής χοληστερόλης, λιπιδίων αίματος και γλυκόζης αίματος καθώς και Ηλεκτροκαρδιογράφημα.
Παράλληλα θα πραγματοποιηθεί δράση συλλογής φαρμάκων, με σκοπό την ενίσχυση του Κοινωνικού Φαρμακείου του Δήμου Κηφισιάς και του Φαρμακείου Κοινωνικής Αποστολής και Αλληλεγγύης του Ιατρικού Συλλόγου Αθηνών (ΙΣΑ). Οι πολίτες θα έχουν τη δυνατότητα να προσφέρουν φάρμακα που δεν χρειάζονται πλέον, υπό την προϋπόθεση ότι είναι εντός ημερομηνίας λήξης, συμβάλλοντας έτσι στην υποστήριξη ευάλωτων κοινωνικών ομάδων που έχουν ανάγκη.
Στο Παγκάκι Μητρικού Θηλασμού θα πραγματοποιηθούν δράσεις ενημέρωσης και ευαισθητοποίησης για τη στήριξη της μητρότητας και της πρώιμης φροντίδας του βρέφους. Συγκεκριμένα, το Bloom Maternity Center θα προσφέρει ενημέρωση και πρακτική προσέγγιση σε θέματα βρεφικής μάλαξης, υδροθεραπείας, μητρικού θηλασμού, λοχείας και προετοιμασίας γονέων μέσω προγεννητικών μαθημάτων, ενώ ο Πανελλήνιος Σύλλογος Επισκεπτών Υγείας θα ενημερώνει το κοινό για τη σημασία και τα οφέλη του μητρικού θηλασμού.
Ο Ιατρικός Σύλλογος Αθηνών – Ι.Σ.Α υποστηρίζει την δράση με πλήρως στελεχωμένο ασθενοφόρο.

Πάσχα 2026 στην Αθήνα
2026-04-01 17:00 - 18:30 | Πλατεία Αγίου Παύλου Μεταξουργείο, Αγίου Παύλου και Χίου, Αθήνα, Αττική, 10438, Greece
Πάσχα 2026 στην Αθήνα
Από τα τέλη Μαρτίου έως και τη Μεγάλη Εβδομάδα, πολιτιστικοί χώροι, μουσεία, θέατρα και δομές του Δήμου Αθηναίων φιλοξενούν εργαστήρια για παιδιά, συναυλίες, εκπαιδευτικά προγράμματα και δράσεις κοινωνικής προσφοράς. Ένα πλούσιο πρόγραμμα πολιτιστικών και κοινωνικών δράσεων, ο Δήμος Αθηναίων υποδέχεται το Πάσχα, προσκαλώντας ανθρώπους κάθε ηλικίας να συμμετέχουν σε εκδηλώσεις που συνδυάζουν τη δημιουργία, τη μουσική, την παράδοση και την αλληλεγγύη.
Πατήστε ΕΔΩ για να δείτε το πρόγραμμα των δωρεάν εκδηλώσεων
Τετάρτη 1 Απριλίου 2026 17:00 – 18:30 | Κέντρο Δημιουργικής Μάθησης Αγίου Παύλου Δήμου Αθηναίων (Αγίου Παύλου 22, Σταθμός Λαρίσης)
«Πασχαλινές Κατασκευές με άρωμα Πάσχα»
Εργαστήρι κατασκευών για παιδιά ηλικίας από 6 έως 12 ετών. Μέσα από χρώματα, χαρτιά και φαντασία τα παιδιά θα δημιουργήσουν πασχαλινές κατασκευές. Μέγιστος αριθμός συμμετεχόντων: 25 παιδιά.
*Δηλώσεις συμμετοχής: 210 3412183 (Δευτέρα – Παρασκευή, 13:00 – 19:00)
